INFORMATÍVNA

**ZMLUVA O ZDRUŽENEJ DODÁVKE ZEMNÉHO PLYNU VRÁTANE PREVZATIA ZODPOVEDNOSTI ZA ODCHÝLKU**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej „zmluva“)

**Článok I.**

**Zmluvné strany**

1.1

**Odberateľ:**

Názov: **Slovenské národné múzeum**

Sídlo: Vajanského nábrežie 2, P.O.BOX 13, 810 06 Bratislava 16

Zastúpený: Mgr. Branislav Panis, generálny riaditeľ

Právna forma: štátna príspevková organizácia

 IČO: 00164721

DIČ: 2020603068

IČ DPH: SK 2020603068

Bankové spojenie: Štátna pokladnica

Číslo účtu/ IBAN:

BIC: SPSRSKBA

Zástupcovia na rokovanie vo veciach

zmluvných:

technických:

Kontakt:

(ďalej ako „odberateľ“)

1.2

 **Dodávateľ:**

Obchodné meno:  **..................................................**

Sídlo: ..................................................

Štatutárny orgán: ..................................................

IČO: ..................................................

IČ DPH: ..................................................

Zástupcovia na rokovanie vo veciach

zmluvných: ..................................................

technických: ..................................................

Zápis: ..................................................

Bankové spojenie: ..................................................

Číslo účtu/IBAN: ..................................................

BIC: ....................................................

Kontakt: ...................................................

(ďalej ako „dodávateľ“)

(ďalej spolu ako „zmluvné strany“, jednotlivo aj ako „zmluvná strana“)

**Článok II.**

**Predmet zmluvy a miesto plnenia**

* 1. Túto zmluvu uzatvára odberateľ ako verejný obstarávateľ s dodávateľom ako úspešným uchádzačom zákazky s názvom „.....................“ ev. č. ...... vyhlásenej odberateľom v zriadenom dynamickom nákupnom systéme s názvom „DNS na dodávky elektrickej energie a zemného plynu na obdobie rokov 2024 až 2027“ vyhláseného oznámením o vyhlásení verejného obstarávania uverejnenom v Úradnom vestníku EU pod číslom ........ dňa XX.XX.XXXX a vo Vestníku verejného obstarávania č. .... zo dňa XX.XX.XXXX pod značkou ........
	2. Predmetom zmluvy je opakovaná dodávka zemného plynu (ďalej aj ako „plyn“) riadne a včas, v najvyššej možnej kvalite dodávateľom pre odberné miesta (aj ako „OM“) odberateľa vrátane:

a) zabezpečenia dodávky zemného plynu vrátane distribúcie plynu, prepravy a štruktúrovania, skladovania v dohodnutom množstve, čase a podľa dohodnutého tarifného produktu,

b) prevzatia zodpovednosti za odchýlku za odberné miesta,

c) zabezpečenia pre odberateľa zemného plynu ostatných distribučných služieb,

d) nepožadovania aktivačného a deaktivačného poplatku za prebratie, resp. odovzdanie odberného miesta,

e) zabezpečenia cestou distribučnej spoločnosti bezodkladného riešenia odstránenia porúch spôsobujúcich obmedzenie dodávky zemného plynu pre jednotlivé odberné miesta odberateľa,

f) garantovania dostupnosti osobného zástupcu dodávateľa pre operatívne riešenie technických problémov meno a telefonický kontakt,

g) pripojenia nových, prípadne rušenia nepotrebných odberných miest podľa potreby odberateľa. Pripojenia nových, prípadne rušenia nepotrebných odberných miest podľa potreby odberateľa, avšak objem všetkých novo pripojených odberných miest môže byť maximálne 20 % ročného predpokladaného zmluvného množstva („ZM“) a objem všetkých zrušených odberných miest môže byť maximálne 20 % ročného predpokladaného zmluvného množstva uvedeného v Prílohe č. 1 zmluvy a to bez akýchkoľvek poplatkov, či iných obdobných platieb.

h) prípadne ďalších súvisiacich služieb podľa možnosti dodávateľa.

* 1. Odberateľ si vyhradzuje právo meniť počty odberných miest v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto zmluvy predvídať. K zmenám počtu odberných miest dôjde pri zriadení nových odberných miest a /alebo zrušených odberných miest v súlade s bodom 2.2 písm. g) tohto článku zmluvy formou oznámenia odberateľa doručeného dodávateľovi písomne v listinnej podobe a/alebo elektronicky, pričom na nové odberné miesta sa budú vzťahovať ustanovenia tejto zmluvy.
	2. Špecifikácia a počty odberných miest sú uvedené v Prílohe č. 1 tejto zmluvy - „Špecifikácia odberných miest zemného plynu“ (ďalej len „Príloha č. 1“), ktorá je nedielnou súčasťou tejto zmluvy.
	3. Pre účely dodávky plynu sa plyn považuje za odobratý prechodom plynu cez meradlo. Prechod zodpovednosti za škodu na dodávanom plyne z dodávateľa na odberateľa nastáva prechodom plynu cez výstupnú prírubu hlavného uzáveru plynu oddeľujúcu distribučnú sieť od odberného plynového zariadenia (OPZ).
	4. Odberateľ sa zaväzuje za združenú dodávku plynu zaplatiť dohodnutú cenu za podmienok upravených v tejto zmluve.
	5. Dodávateľ vyhlasuje, že má platné povolenie na podnikanie v energetike, ktoré dodávateľa oprávňuje podnikať v oblasti dodávky plynu na území SR v súlade so zákonom č. 251/2012 Z.z. o energetike a o zmene a doplnení niektorých zákonov v znení neskorších predpisov, má v distribučnej sieti SR pre plyn s prevádzkovateľmi sústavy uzatvorenú zmluvu o prístupe do distribučnej siete na vymedzenom území príslušnom pre odberné miesta odberateľa.

**Článok III.**

**Doba plnenia**

* 1. Dodávateľ sa zaväzuje, že bude odberateľovi dodávať plyn nepretržite od XX.XX.XXXX ...:.... hod. do XX.XX.XXXX ...:.... hod. za podmienok uvedených v tejto zmluve.
	2. Celkové predpokladané ročné zmluvné množstvo dodávaného plynu za dobu trvania zmluvy je uvedené v Prílohe č. 1 zmluvy.

**Článok IV.**

**Podmienky dodávky plynu a zabezpečenie jeho distribúcie**

* 1. Dodávateľ sa zaväzuje opakovane dodávať plyn vrátane distribúcie plynu, prepravy a štruktúrovania, skladovania s prevzatím zodpovednosti za odchýlku do odberného miesta odberateľa v množstve a čase podľa potrieb odberateľa a zabezpečiť u prevádzkovateľa distribučnej siete (ďalej „PDS“) pre odberné miesto distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do sústavy PDS.
	2. Odberateľ týmto udeľuje plnú moc dodávateľovi aby za neho konal vo veciach zabezpečenia distribučnej kapacity pre OM, aby za neho v daných veciach vykonával úkony (vrátane písomných) a získal historické dáta o priebehu jeho odberu plynu.
	3. V prípade, ak odberateľ podstatne porušuje zmluvu aj po termíne uvedenom v predchádzajúcom písomnom upozornení, dodávateľ má právo požiadať PDS o prerušenie alebo obmedzenie distribúcie plynu.

**Článok V.**

**Cena za dodávku plynu**

* 1. Odberateľ je povinný zaplatiť dodávateľovi cenu za dodávku plynu a súvisiace plnenia pozostávajúcu z týchto položiek:

a) cena za dodávku plynu vrátane služby štruktúrovania, skladovania a prevzatia zodpovednosti za odchýlku,

b) cena za prepravu plynu a plyn na prepravné/prevádzkové účely,

c) cena za distribučné služby,

d) spotrebná daň a daň z pridanej hodnoty (ďalej len „DPH“)

* 1. Cena za dodávku plynu vrátane služby štruktúrovania, skladovania a prevzatia zodpovednosti za odchýlku bola dohodnutá zmluvnými stranami na obdobie platnosti a účinnosti zmluvy v zmysle § 3 zákona NR SR č. 18/1996 Z. z. o cenách v znení neskorších predpisov vo výške: .........................[[1]](#footnote-1) .
	2. Dodávateľ je oprávnený účtovať odberateľovi iba ceny za predmet zmluvy uvedené v tomto článku zmluvy a v článku VI zmluvy.
	3. Ak odberateľ počas trvania zmluvy odoberie menej ako ZM znížené o spodnú tolerančnú odchýlku uvedenú v článku II bod. 2.2 písm. g) zmluvy, je dodávateľ oprávnený zvýšiť cenu za dodávku plynu podľa bodu 5.2 tohto článku zmluvy .......[[2]](#footnote-2)
	4. Ak odberateľ vo vyhodnocovanom období odoberie viac ako ZM zvýšené o hornú tolerančnú odchýlku v zmysle článku II bod. 2.2 písm. g) zmluvy, je dodávateľ oprávnený zvýšiť cenu za dodávku plynu podľa bodu 5.2 tohto článku zmluvy .............[[3]](#footnote-3)
	5. K cenám sa pri fakturácii pripočítava DPH a spotrebná daň v súlade s platnými a účinnými všeobecne záväznými právnymi predpismi SR.

**Článok VI.**

**Distribučné služby a cena za distribučné služby**

* 1. Dodávateľ počas zmluvného obdobia zabezpečí odberateľovi distribučné služby do odberných miest odberateľa uvedených v Prílohe č. 1 tejto zmluvy.
	2. Dodávateľ bude účtovať odberateľovi cenu za distribučné služby v súlade s platnými cenovými rozhodnutiami Úradu pre reguláciu sieťových odvetví („ÚRSO“) vzťahujúcimi sa na distribučné služby poskytované PDS. Cenu za služby súvisiace s prepravou pre príslušné odberné miesto ( ďalej „OM“) určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM (denné maximálne množstvo) a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod,cez ktorý zabezpečuje dodávku plynu pre odberateľa; tento vstupný bod použije na výpočet príslušnej sadzby. V prípade vzniku mimoriadnej situácie a z toho vyplývajúcej zmeny tokov zemného plynu je dodávateľ oprávnený zmeniť prepravné siete, prostredníctvom ktorých zabezpečuje dodávku plynu pre odberateľa. Cena za služby spojené s prepravou bude v príslušnom fakturačnom období v takom prípade určená v zmysle príslušných, v čase dodávky plynu platných a účinných, cenových rozhodnutí príslušných regulačných orgánov na území Slovenskej republiky (ÚRSO), Českej republiky (ERÚ), Nemeckej republiky (BnetzA), ktorými sa príslušným prevádzkovateľom prepravných sietí (t.j. eustream, a.s. pre územie Slovenskej republiky, NET4GAS, s.r.o. pre územie Českej republiky, OGE pre územie Nemeckej republiky) určujú tarify za prístup do prepravných sietí a prepravu plynu. Cena prepravy sa skladá z ceny za prepravu v rámci Nemecka z THE hubu na výstupný bod Waidhaus z Nemecka do Českej republiky, vstupný bod Waidhaus a výstupný bod Lanžhot (v zmysle prevádzkových predpisov pre prepravnú sieť Českej republiky), vstupný bod Lanžhot a výstupný bod Domáci bod (oboje v zmysle Prevádzkového poriadku eustream, a.s.).
	3. Dodávateľ bude účtovať odberateľovi ostatné služby súvisiace s distribúciou plynu podľa platného cenníka služieb distribúcie príslušného PDS.

**Článok VII.**

**Meranie plynu a odpočty**

* 1. Montáž, pripojenie alebo výmenu určeného meradla zabezpečí dodávateľ na vlastné náklady v súčinnosti s PDS po splnení ustanovených technických podmienok merania plynu príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“).
	2. Odber plynu sa meria určeným meradlom (v zmysle zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov).
	3. Dodávateľ preberá zodpovednosť za odchýlku za odberné miesta.
	4. Meranie plynu a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky plynu a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom PDS. Dodávateľ fakturuje dodávku plynu a distribučné služby na základe týchto údajov. V prípade poruchy určeného meradla alebo fakturácie s nesprávnou konštantou má dodávateľ právo upraviť fakturačné hodnoty podľa údajov, ktoré dodávateľ dostane od PDS, ktorý je verejne dostupný na tejto webstránke: ...........
	5. Pri pochybnostiach o správnosti údajov určeného meradla môže odberateľ písomne požiadať dodávateľa o zabezpečenie jeho bezplatného preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.
	6. Dodávateľ bude priebežne vyhodnocovať minimálne 1x ročne priebeh spotreby plynu na jednotlivých odberných miestach a navrhne odberateľovi prípadné zmeny taríf a denného maximálneho množstva plynu za účelom zníženia nákladov.

**Článok VIII.**

**Platobné podmienky a fakturácia**

* 1. Dodávateľ v čase uzatvorenia zmluvy a počas jej trvania nesmie mať neuhradené dlhy po uplynutí lehoty splatnosti (ďalej len „dlhy“) voči finančnej správe, poisťovniam a ostatným orgánom štátnej a verejnej správy a ich inštitúciám. Ak je zrejmé z verejne dostupných zdrojov, že dodávateľ má dlhy voči vyššie uvedeným inštitúciám, je povinný na výzvu odberateľa predložiť potvrdenie o zaplatení predmetných dlhov a/alebo iný dokument potvrdený príslušnými orgánmi verejnej moci ako veriteľmi o zániku týchto dlhov. Odklad povinnosti platenia dlhov voči spomínaným veriteľom sa nepovažuje za splnenie podmienky uvedenej v prvej vete tohto bodu.
	2. Platobné podmienky a fakturácia pre maloodber aj stredoodber:
		1. Úhrady uskutočňuje odberateľ bezhotovostným platobným stykom na účet dodávateľa uvedenom v článku I zmluvy. Odberateľ bude v platobnom styku používať variabilný symbol uvedený v príslušnej faktúre.
		2. Splatnosť vyúčtovacej faktúry je 30 dní od dátumu jej doručenia odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.
		3. Úhradou sa rozumie pripísanie sumy na účet dodávateľa s uvedením správneho variabilného symbolu uvedeného na faktúre.
		4. Ak odberateľ neuhradí faktúru v lehote splatnosti, dodávateľ odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.
		5. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.
		6. Zmluvné strany sa dohodli, že dodávateľ bude v súlade s ust. § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších predpisov vydávať a odosielať a odberateľ prijímať všetky daňové doklady (faktúry) vo formáte PDF (jeden PDF súbor pre jednu faktúru vrátane príloh) prostredníctvom elektronickej pošty, a to z odosielajúcej e-mailovej adresy dodávateľa: .............................. na prijímajúce e-mailové adresy odberateľa: ...................... Dodávateľ je povinný zabezpečiť vierohodnosť pôvodu, neporušiteľnosť obsahu a čitateľnosť faktúry
	3. Platobné podmienky a fakturácia pre maloodber:
		1. Doba splatnosti preddavkových platieb je mesačne vždy v 15. deň príslušného mesiaca.
		2. Výška platieb za dodanie zemného plynu sa určuje vo výške 100 % predpokladanej mesačnej spotreby odberateľa.
		3. Vyúčtovacia faktúra je vystavená do 15-tich dní po skončení fakturačného obdobia so splatnosťou 30 dní od doručenia odberateľovi.
		4. Pre odberné miesta s mesačným odpočtom je fakturačným obdobím za dodávku združených služieb jeden kalendárny mesiac
		5. Faktúry za preddavkové platby sa vystavujú spoločne za dodávku plynu a distribučné služby tak, aby obsahovali minimálne:

a) číslo zmluvy,

b) zoznam odberných miest,

c) fakturovanú sumu za každé odberné miesto,

d) dátum splatnosti,

e) označenie peňažného ústavu a číslo účtu, na ktorý je potrebné realizovať úhradu.

8.3.6 Podkladom pre vystavenie daňového dokladu (faktúry) zo strany dodávateľa (vrátane DPH) pre odberateľa bude skutočný odber plynu. Dátumom dodania bude posledný kalendárny deň mesiaca, v ktorom sa vykonal odpočet.

8.3.7 Vo vyúčtovacej faktúre za dodávku plynu a distribučné služby sa odpočítajú preddavky, ktoré boli odberateľom uhradené dodávateľovi za príslušné fakturačné obdobie. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade ukončenia odberu, v iných prípadoch len na základe vzájomnej dohody. Vyúčtovacia faktúra bude doručená podľa bodu 8.2.6 tohto článku zmluvy a bude obsahovať za každé odberné miesto minimálne:

a) číslo zmluvy,

b) skutočnú spotrebu,

c) identifikáciu odberných miest,

d) počiatočný a konečný stav plynomeru,

e) fakturované položky za dodávku plynu, prepravu, distribúciu a regulované položky,

f) sumár spotreby a ceny za každé odberné miesto osobitne,

g) dátum splatnosti,

h) označenie peňažného ústavu a číslo účtu, na ktorý je potrebné realizovať úhradu.

* + 1. Pre OM typu maloodber žiadame o vyhotovenie združených faktúr podľa začlenenia odberných miest do organizačných útvarov odberateľa.
	1. Platobné podmienky a fakturácia pre stredoodber:
		1. Doba splatnosti preddavkových platieb je mesačne vždy v 15. deň príslušného mesiaca.
		2. Fakturačným obdobím za dodávku združených služieb je jeden kalendárny mesiac.
		3. Podkladom pre vystavenie daňového dokladu (faktúry) zo strany dodávateľa (vrátane DPH) pre odberateľa bude skutočný odber plynu. Dátumom dodania bude posledný kalendárny deň mesiaca, v ktorom sa vykonal odpočet.
		4. Výška platieb za dodanie zemného plynu sa určuje vo výške 100 % predpokladanej mesačnej spotreby odberateľa.
		5. Vyúčtovacia faktúra je vystavená do 15-tich dní po skončení fakturačného obdobia so splatnosťou 30 dní od doručenia odberateľovi.
		6. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade ukončenia odberu, v iných prípadoch len na základe vzájomnej dohody. Vyúčtovacia faktúra bude doručená podľa bodu 8.3.7 tohto článku zmluvy a bude obsahovať za každé odberné miesto minimálne:

a) číslo zmluvy,

b) skutočnú spotrebu,

c) identifikáciu odberných miest,

d) počiatočný a konečný stav plynomeru,

e) fakturované položky za dodávku plynu, prepravu, distribúciu a regulované položky,

f) sumár spotreby a ceny za každé odberné miesto osobitne,

g) dátum splatnosti,

f) označenie peňažného ústavu a číslo účtu, na ktorý je potrebné realizovať úhradu

**Článok IX.**

**Zmluvné pokuty, sankcie a náhrada škody**

* 1. Dodávateľ je oprávnený účtovať odberateľovi úroky z omeškania vo výške v zmysle § 369 ods. 2 v spojení § 369a zákona č. 513/1991 Zb. Obchodný zákonník v znení neskorších predpisov („Obchodný zákonník“).
	2. Ak poruší niektorá zo zmluvných strán povinnosti vyplývajúce zo zmluvy, zákonných ustanovení všeobecne záväzných právnych predpisov platných v Slovenskej republike má poškodená zmluvná strana právo na náhradu preukázateľne vzniknutej škody vrátane prípadov, keď škody boli spôsobené obmedzením alebo prerušením dodávky plynu a distribučných služieb, to neplatí ak obmedzenie alebo prerušenie dodávky je v súlade s príslušnými všeobecne záväznými právnymi predpismi SR (napr. zákonom o energetike) a zmluvou alebo okolnosťami vylučujúcimi zodpovednosť podľa § 374 Obchodného zákonníka.
	3. Náhrada škody sa riadi ustanoveniami § 373 až § 386 Obchodného zákonníka, zákona o energetike a príslušnými všeobecne záväznými právnymi predpismi SR.
	4. Odberateľ a dodávateľ sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.
	5. V prípade, ak dodávateľ omešká s vybavením reklamácie, odberateľ má právo požadovať zaplatenie zmluvnej pokuty vo výške 1% z fakturovanej ceny plnenia, ku ktorému sa reklamácia vzťahuje, za každý deň omeškania. Uvedené neplatí, ak sa na omeškanie vzťahuje kompenzačná platba v súlade s vyhláškou Úradu pre reguláciu sieťových odvetví č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu v znení neskorších predpisov (ďalej len „vyhláška č. 278/2012 Z. z.“).
	6. Zmluvné strany sa dohodli, že v prípade nesplnenia povinnosti dodávateľa dodať predmet zmluvy v požadovanom rozsahu a/alebo v dojednanej cene a/alebo v dojednanej kvalite a/alebo akosti a/alebo vyhotovení, má odberateľ právo uplatniť u dodávateľa zmluvnú pokutu vo výške 1 % z fakturovanej ceny plnenia za kalendárny rok. Uvedené neplatí, ak sa na omeškanie vzťahuje kompenzačná platba v súlade s vyhláškou č. 278/2012 Z. z.
	7. V prípade, ak sa dodávateľ neposkytuje službu v súlade s povinnosťami uvedenými v článku X tejto zmluvy, odberateľ má právo požadovať zaplatenie zmluvnej pokuty vo výške 1% z fakturovanej ceny plnenia, ku ktorému sa poskytnutie danej služby vzťahuje, a to za každý deň omeškania čo i len jednej povinnosti.
	8. Uplatnením zmluvnej pokuty nie je dotknutý nárok na náhradu škody spôsobenej porušením zmluvných povinností, ktorú možno vymáhať samostatne.
	9. Lehota splatnosti zmluvnej pokuty a úroku z omeškania podľa tohto článku zmluvy je 14 dní odo dňa ich uplatnenia príslušnou zmluvnou stranou.
	10. Dodávateľ týmto na základe slobodnej a vážnej vôle vyhlasuje, že s výškou sankcie súhlasí, nepovažuje ich za neprimerané a ani za odporujúce dobrým mravom, pričom s výškou a podmienkami ich uplatnenia v plnom rozsahu súhlasí.
	11. Úhrada zmluvnej pokuty nezbavuje dodávateľa splnenia si zmluvnej povinnosti zabezpečenej zmluvnou pokutou.

**Článok X.**

**Povinnosti dodávateľa**

* 1. Dodávateľ je povinný odberateľovi dodať/poskytnúť/sprístupniť:
		1. elektronický zákaznícky portál so zabezpečeným prístupom, ktorý umožní: a) elektronickú službu s možnosťou prezerania opisov faktúr a sledovania úhrad faktúr v reálnom čase, b) elektronickú službu poskytujúcu grafické a dátové údaje o spotrebe a porovnanie spotreby c) elektronickú službu umožňujúcu vytvoriť sekundárne prístupy s nastavením individuálnych práv pre viacerých užívateľov d) elektronickú službu zabezpečujúcu zadávanie, evidenciu a správu požiadaviek odberateľa, ktorá obsahuje minimálne: - On-line komunikáciu - Možnosť priloženia príloh k požiadavke - Notifikáciu stavu požiadavky - Zobrazenie stavu a riešiteľa požiadavky do 1 dňa od podpísania tejto zmluvy.
		2. Službu individuálnej obsluhy key account manažérom pre všetky odberné miesta, ktorá zahŕňa okrem iného aj operatívne riešenie technických, zmluvných a fakturačných problémov, aktívnu podporu pri pripájaní nových odberných miest odberateľa počas celého obdobia platnosti zmluvy.
		3. Odborné poradenstvo v oblasti energetiky ohľadne legislatívnych a iných relevantných zmien podľa potreby minimálne však raz ročne.
		4. Odborné poradenstvo v oblasti vývoja cien na relevantnom trhu zemného plynu a to poskytovaním prehľadu raz týždenne vždy v pondelok do 12:00, pričom prehľad (prednostne vo formáte .xlsx) musí obsahovať minimálne údaje o denných uzatvorených cenách zemného plynu pre kalendárny rok +1 (NCG Calendar +1) za posledné 3 mesiace.
		5. Mailovú adresu pre vybavovanie reklamácií do 1 dňa od podpísania tejto zmluvy
	2. Dodávateľ je povinný dodať odberateľovi predmet zmluvy/plyn s odbornou starostlivosťou, v súlade so záujmami odberateľa, pokynmi odberateľa, právnymi predpismi, rozhodnutiami orgánov verejnej správy a technickými normami, vrátane technických noriem, ktoré nie sú záväzné a ktoré zároveň nie sú v rozpore so záväznými technickými normami.
	3. Dodávateľ je povinný poskytnúť službu bez právnych vád.
	4. Dodávateľ sa zaväzuje dodržiavať pri poskytovaní služby všetky predpisy na ochranu životného prostredia a pokyny odberateľa, predchádzať akýmkoľvek škodám na životnom prostredí a poskytnúť odberateľovi akúkoľvek súčinnosť, ak bude ochrana životného prostredia ohrozená.

**Článok XI.**

**Reklamácie**

* 1. Ak zistí odberateľ chyby alebo omyly pri fakturácii vzniknuté napr. nesprávnou funkciou meracieho zariadenia, nesprávnym odpočtom meracieho zariadenia, použitím nesprávnej ceny za plyn, alebo distribučné služby, aritmetickú alebo tlačovú chybu vo faktúre, vyzve dodávateľa písomnou výzvou t.j. reklamáciou doručenou prostredníctvom pošty na adresu dodávateľa alebo elektronicky mailom na adresu určenú dodávateľom k odstráneniu zisteného stavu a k jeho náprave.
	2. Odberateľ má právo reklamovať okrem skutočností uvedených v bode 11.1 tohto článku zmluvy aj kvalitu poskytnutých zmluvných plnení, prerušenie alebo obmedzenie plnení alebo iné zistené chyby súvisiace s poskytovaním služieb.
	3. Reklamácia musí obsahovať najmä: identifikáciu odberateľa, ak je to relevantné - identifikačné údaje reklamovanej faktúry vrátane variabilného symbolu a ak je reklamované meranie tak aj číslo odberného miesta, číslo meracieho zariadenia a zistené stavy, ďalej presný popis reklamovanej skutočnosti a odôvodnenie reklamácie vrátane prípadnej dokumentácie.
	4. Reklamácia musí byť uplatnená najneskôr do 30 dní odo dňa doručenia reklamovanej faktúry alebo odo dňa vzniku reklamovanej skutočnosti.
	5. Dodávateľ je povinný reklamáciu prešetriť a najneskôr do 30 dní odo dňa doručenia reklamácie písomne oznámiť odberateľovi, ktorý podal reklamáciu, výsledok šetrenia.
	6. Ak bola reklamácia oprávnená, je dodávateľ povinný okamžite zjednať nápravu v zmysle požiadaviek odberateľa.

**Článok XII.**

**Ukončenie a zánik zmluvy**

* 1. Zmluva sa uzatvára na dobu určitú, na dobu uvedenú v bode 3.1 článku III zmluvy.
	2. Zmluvu možno ukončiť dohodou zmluvných strán, k platnosti ktorej sa vyžaduje písomná forma.
	3. Zmluvu možno ukončiť odstúpením od zmluvy v prípadoch ustanovených v príslušných právnych predpisov (najmä § 11, § 19 zákona č. 343/2015 Z.z. o verejnom obstarávaní  a o zmene a doplnení niektorých zákonov v znení neskorších predpisov, § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov) a v prípadoch podstatného porušenia zmluvy druhou zmluvnou stranou uvedených v tejto zmluve.
	4. Podstatných porušením zmluvy dodávateľom oprávňujúcim odberateľa od zmluvy odstúpiť sa rozumie, ak

a) bol na majetok dodávateľa vyhlásený konkurz, bol zamietnutý návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok, alebo dôjde k akémukoľvek činu alebo udalosti, ktorá by mala (podľa platných a účinných zákonov) podobný efekt ako ktorýkoľvek z uvedených činov alebo udalostí, dodávateľ vstúpil do likvidácie,

b) dodávateľ stratí povolenie Úradu pre reguláciu sieťových odvetví na predmet podnikania,

c) dodávateľ poruší podmienky stanovené v zmluve, a to najmä v prípade, ak dodávateľ nezabezpečí odberateľovi dohodnutú dodávku plynu v súlade s podmienkami zmluvy.

* 1. Podstatných porušením zmluvy odberateľom oprávňujúcim dodávateľa od zmluvy odstúpiť sa rozumie, ak
1. odberateľ aj po písomnom upozornení dodávateľa uskutočňuje neoprávnený odber zemného plynu v zmysle zákona o energetike
	1. Ak ukončenie zmluvy znamená aj ukončenie odberu plynu v existujúcom OM, odberateľ je povinný písomne oznámiť dodávateľovi túto skutočnosť najneskôr do 10 dní pred ukončením odberu. Dodávateľ požiada PDS o overenie stavu meradla a jeho demontáž v deň ukončenia odberu. Za deň ukončenia zmluvy sa považuje deň ukončenia odberu oznámený odberateľom dodávateľovi.
	2. Účinnosť odstúpenia nastane dňom doručenia písomného oznámenia o odstúpení od zmluvy druhej zmluvnej strane alebo neskorším dňom uvedeným v tomto písomnom oznámení o odstúpení.
	3. Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.
	4. Odstúpením od zmluvy nie sú dotknuté nároky zmluvných strán na náhradu škody, zmluvných pokút a sankcií.
	5. Každá zo zmluvných strán je oprávnená zmluvu jednostranne ukončiť písomnou výpoveďou aj bez uvedenia dôvodu s výpovednou dobou v dĺžke tri mesiace, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoved' doručená druhej zmluvnej starne.

**Článok XIII.**

**Ochrana informácií**

* 1. Zmluvné strany sa zaväzujú nakladať s akýmikoľvek údajmi, informáciami alebo dokumentmi, ktoré boli druhej zmluvnej strane poskytnuté alebo druhou zmluvnou stranou akýmkoľvek spôsobom získané v súvislosti s plnením predmetu zmluvy, ako s informáciami dôverného charakteru a/alebo s informáciami, ktoré sú predmetom obchodného tajomstva (ak spĺňajú náležitosti podľa § 17 Obchodného zákonníka).
	2. Zmluvné strany sa zaväzujú pri nakladaní s takýmito údajmi, informáciami alebo dokumentmi dodržiavať zásady ich ochrany a utajenia, pričom takéto údaje, informácie alebo dokumenty nesmú bez predchádzajúceho písomného súhlasu druhej zmluvnej strany poskytnúť tretím osobám a ani svojim zamestnancom, ktorí sa nezúčastňujú plnenia tejto zmluvy.
	3. Dodávateľ nie je oprávnený bez predchádzajúceho písomného súhlasu odberateľa uvádzať odberateľa ako svojho obchodného partnera a/alebo používať obchodné meno alebo logo odberateľa pri propagácii seba alebo svojej činnosti alebo vo vyhláseniach pre médiá, a to v akejkoľvek forme. Zmluvné strany sa zaväzujú, že pri realizácii zmluvy a jej dodatkov budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení zamestnanci (pracovníci) zmluvných strán oprávnení ku styku s dôvernými informáciami vo väzbe na zmluvu a právni zástupcovia zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo zmluvných strán v zmysle Obchodného zákonníka.
	4. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie účinnosti tejto zmluvy.
	5. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté. V takomto prípade sa poskytnutie dôverných informácií týmto osobám nepovažuje za porušenie tejto zmluvy, pokiaľ je nevyhnutné pre naplnenie účelu tejto zmluvy a došlo k nemu len v nevyhnutnom rozsahu.
	6. Právo užívať, poskytovať a sprístupniť dôverné informácie majú obe strany len v rozsahu a za podmienok nevyhnutných pre riadne plnenie práv a povinností vyplývajúcich z tejto zmluvy.
	7. Zmluvná strana, ktorá poruší povinnosti vyplývajúce z tohto článku ohľadne ochrany dôverných informácií je povinná nahradiť druhej zmluvnej strane vzniknutú škodu. Všetky informácie, ktoré neboli už niektorou zo zmluvných strán zverejnené, alebo nie sú všeobecne známe, sa považujú za dôverné. Za dôverné informácie sa nepovažujú informácie, ktoré sa stali verejne známymi, pokiaľ sa tak nestalo porušením povinnosti ich ochrany, ďalej informácie, ktoré sú sprístupnené podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, alebo ktoré je odberateľ podľa tohto zákona povinný sprístupniť.

**Článok XIV.**

**Doručovanie**

* 1. Akákoľvek písomnosť doručovaná zmluvnou stranou druhej zmluvnej strane sa považuje za doručenú dňom jej doručenia na adresu uvedenú v článku I tejto zmluvy alebo na inú adresu včas písomne oznámenú druhej zmluvnej strane.
	2. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky na pošte prípadne u iného doručovateľa. Za deň doručenia sa tiež považuje deň, v ktorý bola na zásielke zamestnancom vyznačená poznámka, že „adresát sa odsťahoval“, „adresát je neznámy“ alebo iná poznámka, ktorá podľa platného poštového poriadku znamená nedoručiteľnosť zásielky. V prípade, ak táto zmluva umožňuje komunikáciu prostredníctvom elektronickej pošty, považuje sa písomnosť (e-mail) za doručenú dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e- mailu odosielajúcej zmluvnej strane.

**Článok XV.**

**Stav poslednej inštancie**

* 1. Dodávka poslednej inštancie sa začína dňom nasledujúcim po dni, keď dodávateľ stratil spôsobilosť dodávať plyn a bola dodávateľovi poslednej inštancie zo strany PDS oznámená táto skutočnosť.
	2. Dodávka poslednej inštancie trvá najviac tri mesiace. Odberateľ uhradí dodávateľovi poslednej inštancie cenu za dodávku plynu podľa cenového rozhodnutia vydaného úradom pre dodávateľa poslednej inštancie. Dodávka poslednej inštancie sa môže ukončiť skôr v prípade, že odberateľ uzatvorí zmluvu s novým dodávateľom plynu, ktorým môže byť aj dodávateľ poslednej inštancie.
	3. Ak dodávateľ stratil spôsobilosť dodávať plyn odberateľom, zmluva zaniká dňom, keď dodávateľ stratil spôsobilosť dodávať plyn.
	4. Inštitút dodávateľa poslednej inštancie v oblasti dodávky plynu podlieha zákonu o energetike a príslušnej vykonávacej vyhláške.

**Článok XVI.**

**Ustanovenia o krízovej situácii v plynárenstve**

* 1. V prípade vzniku situácie, v ktorej vznikne odberateľovi povinnosť znížiť spotrebu odberu zemného plynu v súlade s Vyhláškou Ministerstva hospodárstva SR č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie v znení neskorších predpisov, sa dodávateľ a odberateľ zaväzujú uzavrieť dodatok k tejto zmluve, predmetom ktorého bude úprava zmluvného množstva dodávaného plynu.

**Článok XVII.**

**Subdodávatelia**

* 1. Dodávateľ je oprávnený poskytovať zmluvné plnenia v súlade s touto zmluvou aj prostredníctvom subdodávateľa, ktorý je uvedený vo Vyhlásení o subdodávateľoch, ktoré tvorí Prílohu č. 2 tejto zmluvy. Subdodávateľ poskytuje zmluvné plnenia v zmysle zmluvy v mene a na účet dodávateľa, a teda za poskytovanie zmluvných plnení prostredníctvom subdodávateľa zodpovedá dodávateľ, akoby zmluvné plnenia v zmysle zmluvy poskytoval sám, najmä dodávateľ zodpovedá za to, že subdodávateľ bude pri poskytovaní zmluvných plnení postupovať v súlade s touto zmluvou. Dodávateľ je povinný najneskôr tri (3) kalendárne dni pred tým ako budú zmluvné plnenia poskytované prostredníctvom subdodávateľa písomne oznámiť odberateľovi presnú identifikáciu subdodávateľa, prostredníctvom ktorého budú poskytované zmluvné plnenia.
	2. V Prílohe č. 2 tejto zmluvy sú uvedené údaje o všetkých známych subdodávateľoch dodávateľa, ktorí sú známi v čase uzavierania tejto zmluvy (vrátene predmetu a rozsahu subdodávok) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. V prípade zmeny subdodávateľa, navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods.1 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov („zákon o verejnom obstarávaní“) a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Odberateľ si splnenie týchto podmienok podľa zákona o verejnom obstarávaní u navrhovaného subdodávateľa overí na Úrade pre verejné obstarávanie, prípadne si vyžiada relevantné doklady od dodávateľa resp. navrhovaného subdodávateľa. Ak navrhovaný subdodávateľ v stanovenej lehote nebude spĺňať uvedené podmienky je odberateľ oprávnený takého subdodávateľa odmietnuť.
	4. V prípade zmeny subdodávateľa je dodávateľ povinný odberateľovi predložiť odberateľovi informácie o novom subdodávateľovi v rozsahu údajov podľa predchádzajúceho bodu tohto článku zmluvy a predmet subdodávky, pričom pri výbere subdodávateľa musí dodávateľ postupovať s odbornou starostlivosťou tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	5. Subdodávateľ alebo subdodávatelia podľa osobitného predpisu, ktorí podľa § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú zmluvné plnenie. Povinnosť zápisu do registra partnerov verejného sektora upravuje č. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Dodávateľ zodpovedá za to, že subdodávatelia určení na poskytovanie zmluvného plnenia spĺňajú podmienku zápisu uvedenú v tohto ustanovenia zmluvy, a to počas celého času, kedy dochádza k poskytovaniu zmluvného plnenia.
	6. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám, uvedené plnenie musí byť poskytované vždy a za každých okolností v súlade s touto zmluvou. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Dodávateľ je povinný na výzvu odberateľa bezodkladne preukázať odberateľovi, že dodávateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak dodávateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je odberateľ oprávnený pozastaviť úhradu odmeny podľa tejto zmluvy, s tým, že sa odberateľ nedostane do omeškania s plnením uvedenej povinnosti a to až do doby, kedy dodávateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia zmluvy nie je dôvodom na odstúpenie od tejto zmluvy dodávateľom a nie je ani dôvodom, pre ktorý by dodávateľ oprávnený pozastaviť poskytovanie zmluvných plnení v zmysle ustanovení tejto zmluvy.

**Článok XVIII.**

**Záverečné ustanovenia**

* 1. Právne vzťahy neupravené touto zmluvou sa riadia príslušnými ustanoveniami Obchodného zákonníka, zákona o energetike, zákona č. 250/2012 Z. z. o regulácii v sieťových odvetviach v znení neskorších predpisov a ďalších právnych predpisov vo vzťahu na predmet a obsah tejto zmluvy. Ustanovenia tejto zmluvy majú prednosť pred obchodnými podmienkami a reklamačným poriadkom dodávateľa.
	2. V prípade ak je alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenia neplatné alebo neúčinné ustanoveniami platnými a účinnými, ktoré najlepšie zodpovedajú pôvodne zamýšľanému účelu ustanovenia neplatného alebo neúčinného. Do tej doby platí úprava príslušných právnych predpisov.
	3. Zmena identifikačných údajov zmluvných strán, ako sú napr. číslo účtu, zmeny oprávnených osôb sa nebudú považovať za zmeny vyžadujúce uzavretie dodatku k zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane.
	4. Žiadna zo zmluvných strán nemôže postúpiť alebo previesť svoje práva a povinnosti vyplývajúce zo zmluvy ako celok alebo ich časť bez predchádzajúceho písomného súhlasu druhej zmluvnej strany na tretiu osobu.
	5. Zmluvné strany sa zaväzujú, že akékoľvek pohľadávky, ktoré vzniknú na základe zmluvy jednej zmluvnej strane /veriteľovi/ voči druhej zmluvnej strane /dlžníkovi/, nebudú postupovať iným osobám /zákaz postúpenia pohľadávky/ bez predchádzajúceho písomného súhlasu dlžníka.
	6. Dodávateľ nie je oprávnený jednostranne započítať akúkoľvek svoju pohľadávku voči pohľadávkam odberateľa.
	7. Dodávateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci a nelegálnom zamestnávaní“). Dodávateľ zároveň vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona o nelegálnej práci a nelegálnom zamestnávaní.
	8. V prípade uloženia pokuty odberateľovi kontrolným orgánom podľa § 7b ods. 8 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je dodávateľ povinný pokutu v plnej výške uhradiť odberateľovi, na základe výzvy odberateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok odberateľa na náhradu prípadnej škody. Odberateľ je povinný bezodkladne dodávateľa informovať o konaní vedenom kontrolným orgánom, ktorého výsledkom môže byť uloženie pokuty.
	9. Dodávateľ vyhlasuje, že ku dňu podpisu tejto zmluvy neexistujú dôvody, na základe ktorých by sa odberateľ mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov.
	10. Dodávateľ je povinný v plnom rozsahu dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a súvisiace zákony (ďalej len „zákon o RPVS“). V prípade porušenia povinnosti dodávateľa byť zapísaný v Registri partnerov verejného sektora v súlade s § 4 ods. 1 zákona o RPVS má odberateľ právo od tejto zmluvy odstúpiť.
	11. V prípade uloženia pokuty odberateľovi v zmysle zákona o RPVS za porušenie povinnosti zo strany dodávateľa je dodávateľ povinný pokutu v plnej výške uhradiť odberateľovi, na základe výzvy odberateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok odberateľa na náhradu prípadnej škody. Odberateľ je povinný bezodkladne dodávateľa informovať o konaní vedenom kontrolným orgánom, ktorého výsledkom môže byť uloženie pokuty.
	12. Dodávateľ vyhlasuje, že zmluvné podmienky podľa tejto zmluvy nie sú v hrubom nepomere k právam a povinnostiam vyplývajúcim z tohto záväzkového vzťahu pre dodávateľa, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu zmluvy a existuje pre ne spravodlivý dôvod.
	13. Táto zmluva sa spravuje a vykladá podľa zákonov Slovenskej republiky.
	14. Zmluvné strany sa dohodli, že všetky spory vyplývajúce zo zmluvy alebo v súvislosti s ňou budú riešené vzájomnou dohodou. Návrh riešenia sporu dohodou predloží dotknutá zmluvná strana bez zbytočného odkladu, najneskôr do 45 dní od vzniku spornej situácie druhej zmluvnej strane. V prípade, že nedôjde k dohode, budú spory riešené mimosúdnou dohodou prostredníctvom ÚRSO. Možnosť obrátiť sa na príslušný súd SR tým nie je dotknutá.
	15. Zmluvné strany vyhlasujú, že pokiaľ v súvislosti s plnením povinností podľa tejto zmluvy poskytli, alebo poskytnú osobné údaje fyzických osôb, zaväzujú sa s týmito osobnými údajmi nakladať a tieto osobné údaje spracovávať výlučne na účely plnenia povinností podľa tejto zmluvy a v súlade s príslušnými aktuálne platnými a účinnými právnymi prepismi o ochrane osobných údajov najmä v súlade s nariadením Európskeho parlamentu a Rady EU 2016/679 zo dňa 27. apríla 2016 o ochrane fyzických osôb pri spracovaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov).
	16. Zánikom tejto zmluvy nezaniká účinnosť tých ustanovení, ktoré majú sankčný charakter pre prípad porušenia povinností vyplývajúcich z tejto zmluvy pre dodávateľa a tých ustanovení, ktoré vzhľadom na svoju povahu majú trvať aj po ukončení tejto zmluvy.
	17. Zmluvu je možné meniť a dopĺňať iba písomnými dodatkami v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktoré budú označené poradovými číslami a podpísané oprávnenými zástupcami oboch zmluvných strán. Zmluvné strany sa dohodli, že túto zmluvu je možné zmeniť v súlade s predchádzajúcom vetou aj v prípade, ak je to potrebné na zosúladenie jej textu s platnými a účinnými právnymi predpismi.
	18. Zmluva nadobúda platnosť dňom jej podpisu oprávnenými zástupcami oboch zmluvných strán. Zmluva nadobúda účinnosť dňom začiatku plynutia doby plnenia uvedenom v bode 3.1 článku III. Zmluvy, nie však skôr ako nasledujúcim dňom po dni zverejnenia zmluvy v Centrálnom registri zmlúv vedenom Úradom vlády Slovenskej republiky.
	19. Zmluva je vyhotovená v 4 (štyroch) rovnopisoch, z ktorých 2 rovnopisy dostane dodávateľ a 2 rovnopisy dostane odberateľ.
	20. Zmluvné strany vyhlasujú, že si text zmluvy dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, nepodpísali zmluvu v núdzi ani za nápadne nevýhodných podmienok, podpisujúce osoby sú oprávnené k podpisu zmluvy a na znak súhlasu ju podpísali.
	21. Neoddeliteľnou súčasťou zmluvy je:

Príloha č. 1 - Špecifikácia odberných miest zemného plynu

Príloha č. 2 – Vyhlásenie o subdodávateľoch

V ............................dňa .................. V ....................dňa .......................

**Za dodávateľa: Za odberateľa:**

................................................................ .............................................................

*podpis oprávnenej osoby(osôb) dodávateľa* Mgr. Branislav Panis

*meno, priezvisko, titul, funkcia* generálny riaditeľ

*obchodné meno* Slovenské národné múzeum

Príloha č. 1 - **Špecifikácia odberných miest zemného plynu**

Príloha č. 2

**Vyhlásenie o subdodávateľoch**

**Uchádzač/skupina dodávateľov:**

**Obchodné meno**

**Adresa spoločnosti**

IČO

Dolu podpísaný zástupca uchádzača/dodávateľa týmto čestne vyhlasujem, že na realizácii predmetu zákazky: „......................“ realizovanej verejným obstarávateľom: Slovenské národné múzeum sídlom Vajanského nábrežie 2, P.O.BOX 13, 810 06 Bratislava 16, Slovenská republika, IČO 00164721

**☐** sa nebudú podieľať subdodávatelia a celý predmet plnenia uskutočníme vlastnými kapacitami.

**☐** sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **p. č.** | **Obchodné meno / Názov subdodávateľa** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Podiel na realizácii zákazky v %** | **Predmet****subdodávky** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

|  |  |
| --- | --- |
| V ......................................., dňa ............... | ............................................................. obchodné menomeno a priezvisko, funkciapodpis[[4]](#footnote-4) |

1. Cena bude upravená vždy podľa použitého kritériá na vyhodnotenie ponúk v zmysle výzvy na predkladanie ponúk. [↑](#footnote-ref-1)
2. Bude doplnené k vyhláseniu výzvy na predkladanie ponúk. [↑](#footnote-ref-2)
3. Bude doplnené k vyhláseniu výzvy na predkladanie ponúk. [↑](#footnote-ref-3)
4. Doklad musí byť podpísaný uchádzačom/dodávateľom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-4)